Еднасьць хрысьціянаў ня стане вынікам тэарэтычных дыскусіяў Увечары 25 студзеня 2015 году, на завяршэньне Тыдня малітваў за еднасьць хрысьціянаў, Папа Францішак узначаліў урачыстую вячэрню ў рымскай базыліцы сьв. Паўла за мурамі. Важным момантам набажэнства стала экуменічная малітва ля магілы сьв. Паўла — апостала язычнікаў, у якой прынялі ўдзел прадстаўнікі іншых Цэркваў і царкоўных супольнасьцяў. Малітвы падчас гэтага экуменічнага набажэнства прачыталі праваслаўны мітрапаліт Генадзіяс (Лімурыс), прадстаўнік Канстанцінопальскага Патрыярхату, і архібіскуп Дэвід Моксан з Англіканскай Царквы, асабісты прадстаўнік у Рыме Архібіскупа Кентэрберыйскага. Таксама прадстаўнікі розных Цэркваў і супольнасьцяў чыталі фрагменты Сьвятога Пісаньня. У вячэрняй экуменічнай малітве разам з вернікамі розных канфесіяў, якія жывуць на тэрыторыі япархіі Рыму, бралі таксама ўдзел удзельнікі экуменічнага кангрэсу манахаў і манахіняў з розных Цэркваў, які праходзіў у Рыме. Архімандрыт Сяргей (Гаек): Апосталы славянаў Кірыла і Мятод натхняюць нас на шляху экуменічнай дзейнасьці З нагоды Тыдня малітваў за еднасьць хрысьціянаў, які штогод праходзіць 18-25 студзеня, Апостальскі Візітатар для грэка-католікаў Беларусі даў інтэрв’ю Catholiс.by, у якім спаслаўся на прыклад Настаўнікаў славянаў. Папа: свабода слова – фундаментальная, але рэлігіі нельга абражаць Права на свабоду слова зьяўляецца фундаментальным, як і права кожнай рэлігіі ня стаць аб’ектам насьмешак, лічыць Сьвяты Айцец Францішак.Падчас пералёту з Шры-Ланкі на Філіпіны Сьвяты Айцец на працягу 45 хвілінаў адказваў на пытаньні журналістаў, якія закраналі самыя розныя і актуальныя тэмы — паведамляе Беларуская рэдакцыя Ватыканскага радыё.